# 04013 Разговор за културните различия

***Клас:*** *4ти*

***Учениците интервюират и написват история за член на семейството или общността. Учениците споделят историите си, за да отбележат неповторимите (уникалните) различия между хората в общността.***

**Продължителност**: Едно занятие от 40 минути

**Цели:**

* Да се формират знания за различията между хората в общността;
* Да се формира умения за провеждане на интервю;
* Да се формират знания и умения за планиране и провеждане на доброволчески проект, в който се въвличат хора от различен етнически произход.

**Очаквани резултати:**

*Учениците ще:*

* проведат интервю с член на семейството или общността (поне с едно поколение по-възрастен отколкото ученика) за младостта им и срещите с различни култури;
* споделят историите, за да предоставят възможност на другите да научат за ползите от оценяване на различни култури;
* планират и проведат доброволчески проект, като например ден на хората от общността, в който се въвличат хора от различен етнически произход.

**Материали:**

* хартия за флипчарт;
* материали за книга на класа.

**Подготовка на преподавателя**

Като друга алтернатива вместо интервюто, поканете четирима лектори (гости-презентатори) от различен произход да поговорят пред класа за спомените си от имиграцията и семейни истории. Преподавателят може да даде предварителни насоки на лекторите (гостите). Освен това учениците могат да подготвят въпроси за тях.

**Речник**

* „култура“ – вярванията, обичаите и отличителните черти на групи от расов, етнически, религиозен или социален характер;
* „многообразие“ – наличието на несходни елементи и черти в дадена група;
* „предци“ – членове на семейството, от които води произход човека. Предците обикновено се свързват с потекло назад във времето (т.е. по-назад отколкото баба и дядо).

**Библиография**

* Илюстрации за различието и толерантността – материал, изготвен от тийнейджъри по интересни теми: https://www.youtube.com/user/ReporTeenBG/featured)
* Презентация за толерантността: https://www.youtube.com/watch?v=YCuErfsKvoI
* <http://cvs-bg.org/>
* <http://multikulti.bg>

**Инструкции**

1. Напишете думата „спомени“ на дъската. Попитайте учениците дали имат роднини, които биха искали да споделят истории от преди години, свързани с познанства с хора от различни култури. Обсъдете по какъв начин спомените пораждат добри истории за многообразните култури. Възрастен човек може да разкаже история за простички неща като например как е ходил на училище или каква е била храната в различна страна. Тъй като спомените се отнасят за чужд живот, те са от интерес за нас и ние научаваме за културите от тях.
2. Гледайте презентацията за толерантността. Дискутирайте.
3. Ако е възможно, оставете учениците да проведат интервю с човек от квартала им, който е поне с едно поколение по-възрастен от тях (поне на 18 години)*.* Интервюираното лице може да бъде по-възрастен приятел или член на семейството, по-възрастен член на общността или друг преподавател. Темата да е различието в културите между хората.

Като друга алтернатива на интервюто: поканете четирима лектори (гости-презентатори) от различен произход (<http://cvs-bg.org> или от <http://multikulti.bg>) да поговорят пред класа за спомените си от имиграцията и семейни истории. Преподавателят може да даде предварителни насоки на гостите. Освен това учениците могат да подготвят въпроси за тях.

1. Учениците следва да попитат интервюираните лица за семейната им история и националния им произход. Уверете се, че учениците питат и за начините, по които съответното лице обича да „дава обратно“ или да допринася за общото благо. Всички интервюта на учениците с лица, които не са членове на семейството, следва да се проведат в присъствие на възрастен или, ако е възможно, интервютата могат да се проведат по телефона.
2. За да подготвите учениците за интервюто, разделете ги на групи от по трима и ги оставете да помислят и предлагат въпроси за интервюто. Споделете в класа възможните въпроси и напишете най-добрите от тях на лист за флипчарт. Подчертайте значението на учтивостта, уважението и изслушването. Научете децата как да се представят по телефона и разиграйте началото на интервюто.
3. Помолете учениците да донесат бележките си в клас, след като проведат интервюто. Учениците ще напишат история от гледна точка на интервюираното лице. Използвайте времето за писане на истории, за да ги преразгледате и редактирате.

Подвържете заедно в книга завършените истории, като добавите корици от картон. Оставете учениците да украсят корицата с надписа „Кой е моя съсед?“.

1. Проведете дискусия с учениците:
* По какъв начин многообразната общност е като мозайка?
* По какъв начин според вас многообразната група от хора може да бъде по-добра и по-силна отколкото групата от хора със сходен произход?
* По какъв начин интервюирането на по-възрастни хора се различава от това, което може би сте очаквали? Какво научихте?
1. Планиране и провеждане на доброволчески проект с въвличане на хора с различен етнически произход – поканата за участие в час на гости-презентатори с различен етнос би могъл да бъде такъв проект. За друг проект като по-широко събитие за междукултурно общуване е необходимо да се планира допълнително време за подготовка и провеждане.